Kunštát

Kunštát () estas urbo en Ĉeĥio, situanta en la Sudmoravia regiono en la distrikto Blansko, 18 km nordokcidente de Blansko.
En  en ĝi vivis .

 Historio 
La unua skriba mencio pri ekzisto de Kunštát devenas el la jaro 1279.
Sian nomon ĝi ricevis laŭ sia fondinto Kuno, filo de Gerhardo el Zbraslav.
Nobela familio de senjoroj el Kunštát posedis tiun ĉi senjorion ĝis 1521.
La plej grava reprezentanto de la familio estis la ĉeĥa reganto Georgo el Kunštát kaj Poděbrady.
La lastaj posedantoj de la senjorio estis en la jaroj 1901-1945 la grafoj Coudenhove-Honrichs.
En la 14-a jarcento la komunumo ricevis rangon de urbeto kaj en 1994 de urbo.
Kunštát famiĝis eĉ eksterlande precipe pro sia tradicio de potfara metio.

 Loĝantaro 

 Partoj de urbo 
 Kunštát (katastra teritorio (k. t.) Kunštát na Moravě)
 Hluboké u Kunštátu (k. t. Hluboké u Kunštátu)
 Rudka (k. t. Rudka u Kunštátu)
 Sychotín (k. t. Sychotín)
 Touboř (k. t. Touboř)
 Újezd (k. t. Újezd u Kunštátu)

 Memorindaĵoj 
 kastelo Kunštát
 origine malfruromanika burgo, unu el la plej malnovaj en Moravio
 rekonstruita en la 16-a kaj 17-a jarcentoj, en la 19-a jarcento ricevis romantisman aspekton
 en 2002 deklarita kiel Nacia Kultura Memorindaĵo
 filio de la Moravia Landarkivo
 ekde majo ĝis septembro parto de la kastelo estas publike alirebla
 la kastelo estas ĉirkaŭita de parko kun unika hundotombejo fondita fine de la 19- a jarcento
 preĝejo de Sankta Stanislao – origine gotika konstruaĵo el la fino de la 15-a jarcento, barokstile rekonstruita en 1687, elstaranta pro kvar rimarkindaj metalaj pordoj
 tombeja preĝejo de la Sankta Spirito el tempo antaŭ 1670 kaj rekonstruita en 1738, kun kripto de la lastaj posedantoj de la senjorio
 sur la ĉefa placo statuo de la reĝo Georgo el Poděbrady el 1885
 Groto de la kavaliroj de Blaník
 artefarita sabloŝtona groto en la vilaĝo Rudka ĉirkaŭ 1 km for de la urbo, entenas statuojn de le ĉeĥa leono, de Sankta Venceslao surĉevale kaj de liaj kavaliroj, laŭ la fama ĉeĥa legendo, priskribita en Malnovaj itoj ĉeĥaj de Alois Jirásek, savontoj de la ĉeĥa nacio
 verko de la loka naskiĝinto, talenta amatoro Stanislav Rolínek (1902-1931)
 tutjare alirebla por la publiko (la malfermohorojn necesas sekvi sur la retpaĝaro)
 Ĝardeno de sensoj kaj palpopado, destinita ne nur por nevidantoj kaj malbonvidantoj, situanta tuj apud la groto en Rudka
 Bredparko de Kunštát troviĝanta sudoriente de la urbo
 Belvidturo de Burian sur la monteto Milenka

 Fotogalerio 

 Panoramo 

 Eksteraj ligiloj 

 Oficiala retpaĝaro de la kastelo Kunštát
 Mallonga filmeto pri la urbo kaj la kastelo


Kategorio:Urboj en distrikto Blansko
Kategorio:Municipoj en distrikto Blansko
Kategorio:Urboj en Moravio
Kategorio:Setlejoj en Suprasvratka montetaro